Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Kolme israelilaissotilasta sai surmansa -
Egyptin ja Israelin välisellä rajalla viime sunnuntaina.
Kyse oli epätavallisesta terrori- iskusta, jossa egyptiläinen rajapoliisi,
joka oli luultavasti motivoitunut uskonnollisesta ääriliikkeestä, -
surmasi kaksi nuorta israelilaista sotilasta.
Sotilaat löytyivät elottomina vartiopaikaltaan, -
kun heidän tiiminsä lähti etsimään heitä, -
koska he eivät vastanneet enää radiokutsuihinsa.
Ruumiiden löydyttyä paikalle saapui lisävahvistuksia, -
ja etsintäoperaatio käynnistettiin tekijän löytämiseksi.
Kyseinen poliisi oli soluttautunut Israeliin rajan toiselta puolelta, -
meni Israelin raja-asemalle ja pakeni surmattuaan kaksi sotilasta.
Etsintäoperaation aikana hän surmasi vielä yhden sotilaan, -
haavoitti toista, mutta sai myös itse surmansa.
Eilatista Rafahiin saakka kulkee vartioitu turva-aita, -
jonka tarkoitus on hidastaa laittomien soluttautuneiden tulvaa Israeliin.
Mutta salakuljetusta tapahtuu edelleen, -
samoin terroristien jatkuvia yrityksiä ylittää raja ja -
vahingoittaa Israelin joukkoja ja siviilejä.
Egyptin armeija yritti vähätellä tapahtumaa ja -
kertoi myöhemmin, että poliisi jahtasi huumeiden salakuljettajia ja lisäsi, -
että takaa-ajon aikana turvamies oli mukana laukausten vaihdossa, -
joka aiheutti kaikkiaan kolmen israelilaisen sotilaan, -
sekä teon tehneen poliisin kuoleman.
Israel välitti Egyptin hallitukselle selkeän viestin, jonka mukaan -
Israel odottaa yhteisen tutkinnan olevan kattava ja perusteellinen.
"Tämä on osa meidän välistä tärkeää turvallisuusyhteistyötä, -
joka on hyödyttänyt molempia maita jo vuosia.
Teemme tarvittavat johtopäätökset toiminnastamme etelärajalle."
Näin siis pääministeri Netanjahu.
Vuosisatoja Vatikaani on järjestelmällisesti kieltänyt, -
että heillä olisi juutalaisten temppeleihin kuuluvia pyhiä esineitä, -
jotka kuljetettiin Roomaan Herodeksen toisen temppelin tuhoutumisen jälkeen.
Viimeaikainen aloite saattaa merkitä muutosta tähän -
ja samalla Rooman ja Jerusalemin lähentymistä, -
sillä Vatikaani on yhtäkkiä ilmaissut kiinnostuksensa edistää hanketta, -
joka vapauttaisi näitä esineitä heidän varastoistaan -
ja mahdollistaisi niiden sijoittamisen museoon.
Kaikki sai alkunsa, kun yksi korkean profiilin uskonnollinen lakimies, -
tutki temppeliesineisiin liittyvää tapausta Ranskan kansalliskirjastossa.
Hän löysi yllättäen asiakirjan, jossa oli mainittu lahjoista, -
jotka Konstantinopolin Latinalaisen valtakunnan keisari -
Baldwin 1. antoi paavi Innocentius 3:lle vuonna 1204.
Asiakirjassa lueteltiin lahjoja, jotka olivat itse asiassa -
Pyhästä maasta otettuja temppeliesineitä.
Tutkiva arkeologi ja rabbi Harry Moskoff on etsinyt -
mm. liitonarkkia jo vuosikymmeniä, mutta ei ole vielä löytänyt -
tuota juutalaisten temppelien pyhintä esinettä.
Mainittu lakimies otti yhteyttä rabbi Moskoffiin -
Jerusalemin julkisten asioiden keskuksen puolesta, ja kertoi, -
että Vatikaani saattaa olla kiinnostunut esittelemään yleisölle -
näitä Bysantin aikakaudella kirjattuja muinais-israelilaisia esineitä.
Asiat etenivät siten, että rabbi Moskoff perustaa yhdessä Vatikaanin kanssa -
museovaihto-ohjelman.
Tuhoisa räjähdys palestiinalaisen terroristiryhmän tukikohdassa, -
Libanonissa, surmasi ainakin viisi -
PFLP-General Command ryhmän jäsentä Bekaan laaksossa, -
Libanonissa, lähellä Syyrian rajaa hieman yli viikko sitten.
Israel kiistää olleensa mitenkään mukana tapahtumassa.
Mediayhtiö Al Jazeeran ja muiden verkostojen raporttien mukaan -
räjähdys tapahtui Palestiinan vapautuksen kansanrintaman -
yleisjohdon tukikohdassa. Tätä PFLP-GC:tä -
ei pidä sekoittaa Palestiinan vapautuksen kansanrintamaan, -
josta se erosi vuosikymmeniä sitten.
Ryhmä on kuitenkin vastuussa useista julmista terrori-iskuista Israelissa, -
mutta meni maan alle, -
kun Hizbollah aloitti toimintansa Iranin etäispäätteenä.
Sen jälkeen ryhmä työskenteli hieman kulissien takana, -
mutta tiiviissä yhteistyössä Hizbollahin kanssa.
Väitetty isku, josta syytetään Israelia, johtuu epäilemättä -
viime aikoina kohonneista jännitteistä Israelin ja Hizbollahin välillä, -
jossa molemmat osapuolet uhkailevat toisiaan.
Aiemmissa tapauksissa, joissa Israelin on väitetty tehneen iskuja, -
se on toiminut estääkseen kehittyneiden aseiden siirron -
Iranista Syyrian kautta Hizbollahille.
Toukokuun lopulla pidetyssä konferenssissa -
IDF:n sotilastiedustelun päällikkö kenraalimajuri Aharon Haliva sanoi: -
"Hizbollahin johtaja Hassan Nasrallah oli lähellä tehdä virheen, -
joka oli syöstä alueen suureen sotaan."
Muutamia päiviä myöhemmin Israelin armeija pudotti lentolehtisiä -
Etelä-Libanoniin varoittaen rajahyökkäyksestä.
Sapelinkalistelu ei suinkaan loppunut tähän.
Puhuessaan Vapautuspäivänä, jossa juhlitaan -
Israelin sotajoukkojen vetäytymisen vuosipäivää Etelä-Libanonista, -
Hizbollah johtaja sheikki Nasrallah sanoi: -
"Israelin johtajien tulisi olla varo- vaisia, eikä tehdä vääriä laskelmia.
Jokainen virhe saattaa räjäyttää koko alueen," -
hän lisäsi vastaten suoraan kenraali Halivan huomautuksiin.
Unkarista tulee ensimmäinen Euroopan unionin valtio, -
jolla tulee olemaan suurlähetystö Jerusalemissa, -
ilmoitti Israelin ulkoministeri Eli Cohen.
"Unkari tukee meitä unionissa ja muilla kansainvälisillä areenoilla."
Cohen sanoi, puhuessaan Chabadin synagogassa Budapestissä.
"Tämä on hieno uutinen Jerusalemille, -
joka on ollut juutalaisten pääkaupunki yli 3000 vuoden ajan,"
ministeri Cohen lisäsi.
Unkarin Israelin suurlähettiläs Levente Benko toppuutteli Cohenia -
todeten, että heidän maallaan on ollut kauppatoimisto Jerusalemissa -
jo neljän vuoden ajan, -
mutta jatkotoimista ei ole vielä tehty lopullista päätöstä.
Tähän ilmoitukseen liittyi muutakin merkittävää.
Unkarin ulkoministeri Peter Szijjarto suostui käyttämään veto-oikeutta, -
kun Kansainvälisessä tuomioistuimessa äänestetään -
palestiinalaisten pay-for-slay, siis niin sanotusta tapporaha ohjelmasta.
Unkari tulee äänestämään sitä vastaan.
Paraguayn uusi presidentti sanoi aikovansa siirtää -
maansa suurlähetystön Jerusalemiin -
astuttuaan virkaan viime elokuussa.
Pääministeri Benjamin Netanjahu soitti presidentiksi valitulle Santiago Penalle
onnitellakseen häntä voitosta -
ja kiitti hänen suunnitelmaansa siirtää suurlähetystö.
Paraguay siirsi suurlähetystönsä Jerusalemiin jo viisi vuotta sitten, -
mutta kansainvälisestä painostuksesta johtuen, -
palautti sen Tel Aviviin vain neljä kuukautta myöhemmin.
Vastauksena Israel sulki puolestaan suurlähetystönsä Paraguayssa.
Yhdysvallat siirsi suurlähetystönsä Tel Avivista -
Israelin pääkaupunkiin, Jerusalemiin, vuonna 2018.
Pääkaupungissa on tällä hetkellä myös kolme muuta suurlähetystöä: -
Guatemala, Honduras ja Kosovo.
Kymmenellä maalla on diplomaattitoimistot Jerusalemissa, -
ja useat maat ovat luvanneet siirtää suurlähetystönsä sinne -
jo useita vuosia sitten, sen tarkempaa ajankohtaa määrittelemättä.
Suurin osa niistä sijaitsee Afrikassa, kuten Malawi, Togo ja Uganda.
Libanonissa tukikohtiaan pitävän ja Iranin suorana käskyläisenä toimivan -
Hizbollahin jäseniä syytetään irlantilaisen UNIFIL-upseerin, -
Sean Rooneyn murhasta Libanonissa viime joulukuussa.
Se oli Hizbollahin ensimmäinen hyökkäys kansanvälisiin kohteisiin -
yli kahdeksaan vuoteen.
Viisi muuta syytettyä on ollut Libanonin oikeuslaitoksen hallussa -
tammikuusta asti, ja heitä vastaan on nostettu kaikkiaan seitsemän syytettä.
Viikko sitten jätetyssä uudessa oikeusasiakirjassa -
osa heistä tunnistettiin kuuluviksi Hizbollah-terroristiryhmään, -
joka hallitsee sitä Etelä-Libanonin osaa, jossa hyökkäys tapahtui.
Oikeudellinen lähde kertoi, että sotilastuomioistuimen tuomari -
syytti heitä rikoksesta, joka johti Rooneyn murhaan -
ja kolmen muun sotilaan murhayritykseen.
Lähde sanoi myös, että syytteestä voidaan tuomita kuolemantuomio, -
ja lisäsi, että asiakirja viittasi todisteisiin, jotka on otettu -
kameranauhoituksista, joissa syytetyt kertoivat olevansa Hizbollahin jäseniä.
Hizbollah on virallisesti kiistänyt osallisuutensa murhaan -
ja kutsunut sitä pikemminkin tahattomaksi välikohtaukseksi, -
joka tapahtui yksinomaan kaupungin asukkaiden ja UNIFIL-joukkojen välillä.
Israelin mukaan IAEA, YK.n alainen Kansainvälinen Atomienergiavirasto -
antoi Iranin huijata itseään ydinohjelmansa tutkimuksissa.
Israelilainen Jerusalem Post -lehti raportoi aiemmin tällä viikolla, -
että IAEA oli lähellä sulkea tai -
ainakin hyllyttämässä tutkimuksiaan yhteen ydinvoima-alueeseen, -
josta Iran ei ollut tehnyt asianmukaista ilmoitusta milloinkaan.
Kyseisen laitoksen tarkastuskohteiden sulkeminen -
Kansainvälisen atomienergiajärjestön toimesta on erittäin huolestuttava asia.
Iranin toimittamat selitykset ydinmateriaalin esiintymisestä alueella
eivät ole luotettavia tai teknisesti mahdollisia.
Iran valehtelee edelleen IAEA:lle ja pettää kansainvälistä yhteisöä, -
todettiin Israelin ulkoministeriön tiedotteessa.
IAEA:n uusimman raportin mukaan, -
johon myös kansainvälisesti tunnettu ydinasetutkija David Albright yhtyi, -
Iran voi jo nyt valmistaa kaksi ydinpommia -
ja seuraavat kaksi kuukauden kuluessa.
Vielä ei ole merkkejä siitä, -
että Iran olisi aloittanut ydinaseiden kokoamisen.
Kesäkuun alussa julkaistun raportin mukaan -
Kansainvälinen atomienergiajärjestö toteaa, -
että Iranin aseluokkaan tähtäävän rikastetun uraanin määrä on kasvanut
23 kertaiseksi kahdeksassa vuodessa, -
siis JCPOA sopimuksen jälkeen, -
mikä riittää kahteen Hiroshima luokan ydinpommiin.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia.